NORAKSTS

|  |  |
| --- | --- |
| 27.02.2025. | Nr.3/32 |

###### ATĻAUJA JELGAVAS VALSTSPILSĒTAS PAŠVALDĪBAS IESTĀDEI “PILSĒTSAIMNIECĪBA” ATSAVINĀT KUSTAMO MANTU

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 73. panta ceturto daļu, Publiskas personas mantas atsavināšanas likuma 3. panta pirmās daļas 1. punktu un otro daļu, 6. panta otro un trešo daļu, 8. panta piekto daļu un Jelgavas valstspilsētas pašvaldības iestādes “Pilsētsaimniecība” Kustamās mantas novērtēšanas komisijas 2025. gada 3. februāra kustamās mantas novērtēšanas aktu Nr.1,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības iestādei “Pilsētsaimniecība” atsavināt kustamo mantu – augošu koku koksnes kopējo krāju 857,19 m3 apjomā, kas atrodas Jelgavas valstspilsētas pašvaldības nekustamajos īpašumos: Meiju ceļā 89, Jelgavā (kadastra apzīmējums 09000230022), Meiju ceļā 66, Jelgavā (kadastra apzīmējums 09000230012), Riekstu ceļā 11A, Jelgavā (kadastra apzīmējums 09000230021), Zālītes ielā 2, Jelgavā (kadastra apzīmējums 09000170375), pārdodot to elektroniskajā izsolē ar augšupejošu soli.
2. Apstiprināt kustamās mantas izsoles nosacīto cenu 20 000,00 *euro* (divdesmit tūkstoši *euro*) bez pievienotās vērtības nodokļa.
3. Ieņēmumus par atsavināto kustamo mantu ieskaitīt Jelgavas valstspilsētas pašvaldības iestādes “Pilsētsaimniecība” pamatbudžeta ieņēmumos.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 27. februārī